OpenLLM-France/wikimedia huggingface dataset:
# Pedra de Mora

La Pedra de Mora era el monument on es triaven els reis suecs. El principi de la tradició es perd en el temps.

## Prat de Mora

Es troba a l'anomenat prat de Mora, a la comuna de Knivsta, a 10 km al sud-est d'Upsala,

## L'Audiència de Mora

En aquest indret es feia l'Audiència de Mora (anomenada Múlating per Snorri Sturluson), en què els reis suecs eren elegits. Després que la tria estiguera decidida, el rei era pujat damunt una pedra plana i els seus súbdits l'aclamaven.
La llei dels estats d'Uppland i Södermanland deia: Els tres folkland Tiundaland, Attundaland i Fjärdhundraland triaran primer rei. Després l'elecció serà sancionada pel lagman d'Uppland i després per tots els seus lagman subordinats de la resta del regne, d'un en un.
Aquest procés es feia durant l'anomenada Eriksgata.
A la Västgötalagen, el bisbe Brynolf Algotsson (1279-1290) de Skara recordà als gauta que havien d'acceptar aquesta elecció, i afegí la línia següent al principi de la primera pàgina: Sveær egho konung at taka ok sva vrækæ, que significa: Són els suecs els qui tenen dret a triar i disposar del seu rei.
El detall que els suecs no sols estaven autoritzats a triar rei, sinó que també tenien dret de disposar-ne, fou institucionalitzat molt abans, la qual cosa testimonien els relats de Snorri Sturluson (m. 1241) de la història sueca (el discurs de Porgnýr el lagman, i les morts de Domalde i Olof Trätälja en la Heimskringla). El lloc era a la frontera d'un pantà, i d'acord amb Snorri, cinc reis hi foren ofegats quan la gent hi havia estat descontenta.

## Pedra de Mora

La pedra estava flanquejada per moltes altres pedres amb inscripcions que commemoraven eleccions de reis anteriors. Les pedres, però, foren destruïdes al 1515 durant la Guerra Civil contra els danesos. Es diu que Gustau I i Joan III de Suècia tractaren de reconstruir la Pedra de Mora sense èxit.
Un dels fragments és conegut com la pedra de les Tres Corones ja que és l'exemple més primerenc de l'ús del símbol nacional suec. El fragment és el que restà de l'elecció d'Albert III de Mecklenburg.

## Eleccions amb documents trobats

* Magnus III: hi ha un document que diu que fou triat en la Pedra de Mora el 1275.
* Magnus IV fou triat en la pedra el 1319.
* Cristià I de Dinamarca, el 1457, en fou el darrer triat en la pedra.

## L'edifici

L'edifici on es contenen els fragments el construí Carl Wijnbladh el 1770.
# Partit d'Unitat Nacional Romanesa

Partit d'Unitat Nacional Romanesa (romanès Partidul Unităţii Naţionale Române, PUNR) fou un partit polític de Romania, actiu entre 1990 i 2006. Fou inscrit el 15 de març de 1990 com a Partidul de Uniune Naţională a Românilor din Transilvania (PUNTR); el seu primer cap fou el professor d'universitat Alexandru Cisa, però el 1992 fou substituït pel més popular Georghe Funar. Era un partit de tarannà nacionalista i antihongarès, i defensava l'ús dels símbols nacionals romanesos a les ciutats de Transsilvània.
A les eleccions legislatives romaneses de 1990 va obtenir 9 escons i 2 senadors en coalició amb el Partit Republicà, tots ells per la regió de Transsilvània. El cap del partit, Funar, fou escollit alcalde de Cluj-Napoca. A les eleccions legislatives romaneses de 1992 va augmentar a 30 escons i 7 senadors (el 7,7%), cosa que li va permetre formar part del govern de coalició amb els socialdemòcrates amb quatre ministres Valeriu Tabără (Ministre d'Agricultura), Gavril Iosif Chiuzbaian (Ministre de Justícia), Aurel Novac (Ministre de Transports) i Ioan Turicu (Ministre de Telecomunicacions). Funar també fou candidat del partit a les eleccions presidencials romaneses de 1992, en les que va obtenir el 10,88%.
A les eleccions legislatives romaneses de 1996 va baixar a 18 escons i 7 senadors (4,36% dels vots) i com a candidat presidencials, Funar només va obtenir el 3,22%. Poc després Funar abandonà el partit i marxà al Partit de la Gran Romania, que li va absorbir bona part de l'electorat. El nou cap Mircea Chelaru, no tenia el carisma del seu antecessor i va anar en declivi en perdre la representació parlamentària. El 12 de febrer de 2006 fou absorbit pel Partit Conservador.
# Partit d'Unió Republicana de Mallorca

Partit d'Unió Republicana de Mallorca (PURM) fou un partit polític constituït a Palma pel setembre del 1896, escindit del Partit Republicà Democràtic Federal, al que acabà arraconant a les Illes Balears. El seu cap era Jeroni Pou i Magraner, antic membre del Partit Republicà Progressista.
Sorgí a partir del treball de Jeroni Pou vers la Unió Republicana que va aplegar les disperses forces republicanes de cara a les eleccions generals espanyoles de 1893 i aconseguí d'agrupar quasi la totalitat dels grups republicans de les Illes Balears. El seu òrgan de premsa era La Unión Republicana (1896-1904). Els principals dirigents, endemés de Jeroni Pou, foren Miquel Bonafe, Josep Estada, Juan Llopis, Antoni Masroig i Joan Pinya Forteza, creador del Casino d'Unió Republicana.
A les eleccions municipals de 1897, aconseguí dos regidors a Palma, quatre a Montuïri, dos a Esporles i dos més a Pollença. Antoni Villalonga Pérez fou nomenat president del partit, i Jeroni Pou i Bartomeu Horrac vicepresidents. Des del 1898 adoptà actituds autonomistes, i un dels seus dirigents, Lluís Martí i Ximenis, fou comissionat per l'ajuntament de Palma per a estudiar el concert econòmic. Un altre dirigent seu, Francesc Villalonga Fàbregues, el 1902 parlà en català al consistori de Palma, cosa que l'enfrontà al governador civil.
A les eleccions municipals de 1899 es presentà en coalició amb els liberals; va obtenir quatre regidors a Palma i representació als consistoris de Manacor, Pollença, Andratx, Capdepera i Llucmajor. A les eleccions generals espanyoles de 1901 el seu candidat Jeroni Pou fou el més votat a Palma, tot i no sortir escollit, i a les municipals del mateix any va obtenir 9 regidors a Palma, que augmentarien fins a 12 a les eleccions municipals de 1903, cosa que li va permetre dominar el consistori.
A les eleccions municipals de 1905 només va obtenir 4 regidors a Palma. Això provocà que es presentessin en coalició amb els liberals a eleccions municipals de 1909, i augmentaren a 6 regidors. A les eleccions de 1910 es presentaren dins la Conjunció Republicano-Socialista, i van obtenir dos regidors. El 1911 patí l'escissió del Partit Republicà Radical i el 1913 les restes del partit s'integraren en el Partit Autònom d'Unió Republicana de Mallorca.

## Enllaços externs

* Dades sobre el PURM Arxivat 2010-08-15 a Wayback Machine.
* el PURM, extret de la Gran Enciclopèdia de Mallorca.
# Charles Mortram Sternberg

Charles Mortram Sternberg (1885 - 1981) fou un recol·lector de fòssils i paleontòleg fill de Charles Hazelius Sternberg.
D'una família de famosos col·leccionistes de fòssils nord-americans, Sternberg va treballar durant uns anys a l'oest dels Estats Units abans que la família emigrés a Canadà per explotar els rics camps fòssils de la vall del Red Deer a Alberta.
Va descriure Pachyrhinosaurus, Brachylophosaurus, Parksosaurus i Edmontonia.

## Referències

* 1 2 Russell, Loris S. «Charles Mortram Sternberg» (en anglès). The Canadian Encyclopedia, 24-06-2008. [Consulta: 19 gener 2020].
# Chambilly

Chambilly és un municipi francès, situat al departament de Saona i Loira i a la regió de Borgonya - Franc Comtat. L'any 2017 tenia 511 habitants.

## Demografia
### Població

El 2007 hi havia 236 famílies. La població ha evolucionat segons el següent gràfic:
Habitants censats

### Habitatges

El 2007 hi havia 276 habitatges, 235 eren l'habitatge principal de la família, 19 eren segones residències i 22 estaven desocupats. 248 eren cases i 27 eren apartaments. Dels 235 habitatges principals, 157 estaven ocupats pels seus propietaris, 70 estaven llogats i ocupats pels llogaters i 7 estaven cedits a títol gratuït; 2 tenien una cambra, 7 en tenien dues, 31 en tenien tres, 69 en tenien quatre i 125 en tenien cinc o més. 184 habitatges disposaven pel capbaix d'una plaça de pàrquing. A 125 habitatges hi havia un automòbil i a 85 n'hi havia dos o més.

## Economia

El 2007 la població en edat de treballar era de 302 persones, 198 eren actives i 104 eren inactives. De les 198 persones actives 175 estaven ocupades (107 homes i 68 dones) i 23 estaven aturades (9 homes i 14 dones). De les 104 persones inactives 43 estaven jubilades, 18 estaven estudiant i 43 estaven classificades com a «altres inactius».

### Ingressos

El 2009 a Chambilly hi havia 236 unitats fiscals que integraven 542,5 persones, la mediana anual d'ingressos fiscals per persona era de 14.101 €.

### Activitats econòmiques

Dels 22 establiments que hi havia el 2007, 1 era d'una empresa alimentària, 4 d'empreses de fabricació d'altres productes industrials, 5 d'empreses de construcció, 5 d'empreses de comerç i reparació d'automòbils, 2 d'empreses d'hostatgeria i restauració, 1 d'una empresa financera, 3 d'empreses de serveis i 1 d'una entitat de l'administració pública.
Dels 7 establiments de servei als particulars que hi havia el 2009, 1 era un taller de reparació d'automòbils i de material agrícola, 1 paleta, 2 guixaires pintors, 1 fusteria, 1 empresa de construcció i 1 restaurant.
L'únic establiment comercial que hi havia el 2009 era una fleca.
L'any 2000 a Chambilly hi havia 12 explotacions agrícoles que ocupaven un total de 768 hectàrees.

## Equipaments sanitaris i escolars

El 2009 hi havia una escola elemental integrada dins d'un grup escolar amb les comunes properes formant una escola dispersa.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Nombre d'équipements et de services dans le domaine du commerce en 2009
* ↑ Exploitations agricoles
* Résumé statistique Fitxa resum de dades estadístiques de Chambilly a l'INSEE.
* Évolution et structure de la population Fitxa amb el detall de dades de Chambilly a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Chambeugle

Chambeugle és un municipi francès, situat al departament del Yonne i a la regió de Borgonya - Franc Comtat. L'any 2007 tenia 69 habitants.

## Demografia
### Població

El 2007 la població de fet de Chambeugle era de 69 persones. Hi havia 30 famílies, de les quals 8 eren unipersonals (4 homes vivint sols i 4 dones vivint soles), 9 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 28 eren l'habitatge principal de la família, 21 eren segones residències i 3 estaven desocupats. 51 eren cases i 1 era un apartament. Dels 28 habitatges principals, 24 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia dues cambres, 8 en tenien tres, 3 en tenien quatre i 16 en tenien cinc o més. 14 habitatges disposaven pel capbaix d'una plaça de pàrquing. A 12 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Chambeugle el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 40 persones, 28 eren actives i 12 eren inactives. De les 28 persones actives 23 estaven ocupades (12 homes i 11 dones) i 4 estaven aturades (3 homes i 1 dona). De les 12 persones inactives 2 estaven jubilades, 6 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'any 2000 a Chambeugle hi havia 6 explotacions agrícoles que ocupaven un total de 273 hectàrees.

## Equipaments sanitaris i escolars

El 2009 hi havia una escola elemental integrada dins d'un grup escolar amb les comunes properes formant una escola dispersa.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Chambeugle a l'INSEE.
* Évolution et structure de la population Fitxa amb el detall de dades de Chambeugle a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Claypool Hill

Claypool Hill és una concentració de població designada pel cens dels Estats Units a l'estat de Virgínia. Segons el cens del 2000 tenia 1.719 habitants.

## Demografia

Segons el cens del 2000, Claypool Hill tenia 1.719 habitants, 710 habitatges, i 565 famílies. La densitat de població era de 170,6 habitants per km².
Dels 710 habitatges en un 29,3% hi vivien nens de menys de 18 anys, en un 68% hi vivien parelles casades, en un 8,7% dones solteres, i en un 20,4% no eren unitats familiars. En el 18,9% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,74.
Per edats la població es repartia de la següent manera: un 20% tenia menys de 18 anys, un 6,6% entre 18 i 24, un 27,1% entre 25 i 44, un 33,7% de 45 a 60 i un 12,6% 65 anys o més.
L'edat mediana era de 42 anys. Per cada 100 dones de 18 o més anys hi havia 89,3 homes.
La renda mediana per habitatge era de 36.382 $ i la renda mediana per família de 42.321 $. Els homes tenien una renda mediana de 30.878 $ mentre que les dones 21.493 $. La renda per capita de la població era de 19.588 $. Entorn del 9,5% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Claypool Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Claypool Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Claypool (Arizona)

Claypool (apatxe occidental Goshtłʼish Tú) és una concentració de població designada pel cens dels Estats Units a l'estat d'Arizona. Segons el cens del 2000 tenia 1.794 habitants.

## Demografia

Segons el cens del 2000, Claypool tenia 1.794 habitants, 683 habitatges, i 486 famílies La densitat de població era de 572,5 habitants/km².
Dels 683 habitatges en un 29,9% hi vivien nens de menys de 18 anys, en un 55,5% hi vivien parelles casades, en un 11,3% dones solteres, i en un 28,8% no eren unitats familiars. En el 24,6% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,8% tenia menys de 18 anys, un 7,3% entre 18 i 24, un 23,2% entre 25 i 44, un 25,9% de 45 a 60 i un 15,7% 65 anys o més.
L'edat mediana era de 39 anys. Per cada 100 dones de 18 o més anys hi havia 89,6 homes.
La renda mediana per habitatge era de 34.196 $ i la renda mediana per família de 47.593 $. Els homes tenien una renda mediana de 33.571 $ mentre que les dones 23.661 $. La renda per capita de la població era de 16.246 $. Aproximadament el 6,4% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ William J. de Reuse. A Practical Grammar of the San Carlos Apache Language. Lincom Europa, 2006.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Claypool». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Claypool». American Fact Finder. Oficina del Cens dels Estats Units, 12-01-2010.
# Patrick Coveney

Patrick Coveney (Cork, 29 de juliol de 1934 - Crosshaven, 22 d'octubre de 2022) fou un religiós irlandès i diplomàtic al servei de la Santa Seu, des de 2009 nunci apostòlic emèrit a Grècia.

## Biografia

Va néixer a Tracton, comtat de Cork, República d'Irlanda, estudià al Maynooth College i va ser ordenat sacerdot als vint anys el 21 de febrer de 1959 pel cardenal Luigi Traglia. Després de fer tasca parroquial a Anglaterra i ensenyament a Cork, el setembre de 1966 fou destinat a treballar en la secció anglòfona de la Secretaria d'Estat de la Santa Seu al Vaticà. Va completar els estudis al Col·legi Pontifici Irlandès de Roma.
El 27 de juliol de 1985 va ser nomenat arquebisbe titular de Satrianum i pro-nunci apostòlic a Zimbabwe i Delegat Apostòlic a Moçambic, i ordenat bisbe el 15 de setembre de 1985. El consagrador principal fou el Cardenal Agostino Casaroli; juntament amb els arquebisbes Gaetano Alibrandi i Michael Murphy aleshores bisbe de Cork i Ross.
El 25 de gener de 1990 fou nomenat nunci apostòlic a Etiòpia i delegat apostòlic a Djibouti el 26 de març de 1992 i el 30 de setembre de 1995 Nunci a Eritrea.
Fou nomenat Nunci a Nova Zelanda, Samoa, Tonga i les Illes Marshall el 27 d'abril de 1996. La seva jurisdicció fou expandida amb les nunciatures de Fiji, Kiribati, els Estats Federats de Micronèsia, Vanuatu, i Nauru el 15 d'octubre, i a les Illes Cook i Palau en 2001. Com s representant diplomàtic amb més anys de servei a Nova Zelanda, l'rquebisbe Coveney va servir durant un temps com a degà del Cos diplomàtic. Posteriorment, va ser nomenat nunci apostòlic a Grècia el 2005. Es va retirar el 2009, i va ser reemplaçat per arquebisbe Luigi Gatti

## Referències

* ↑ «Diocese of Cork & Ross». Arxivat de l'original el 2008-05-07. [Consulta: 14 març 2017].
* ↑ In Our Time (MG Publications, March 2009), p. 30
* ↑ Archbishop Patrick Coveney
* ↑ The Horn of Africa Bulletin
# People's Television Network

People's Television Network (abreviat PTV) és l'emissora estatal insígnia propietat del govern de les Filipines. Fundada el 1974, PTV és la marca principal de People's Television Network, Inc. (PTNI), una de les agències adjuntes de l'Oficina d'operacions de comunicacions presidencials (PCOO). PTV, juntament amb les companyies de mitjans germans Radio Philippines Network (propietat minoritària) i Intercontinental Broadcasting Corporation, i la xarxa de ràdio Philippine Broadcasting Service, formen el braç mediàtic del PCOO. La seva seu social, estudis i transmissor es troba al complex Broadcast, avinguda Visayas, Barangay Vasra, Diliman, ciutat de Quezon.
Com a estació administrada pel govern, PTV rep finançament de la Llei de crèdits generals (pressupost nacional anual) i vendes de blocktimers i anunciants, entre d'altres. PTV també dirigeix el canal de televisió digital Salaam TV, orientat als musulmans.

## Enllaços externs

* Pàgina web oficial de PTV Arxivat 2013-08-09 a Wayback Machine.
# Hercynita

L'hercynita és un mineral de la classe dels òxids, que pertany al grup de l'espinel·la. Va rebre el seu nom per František Xaver Maximilian Zippe del nom llatí per al bosc de Bohèmia, Silva Hercynia, on va ser descoberta l'espècie.

## Característiques

L'hercynita és un òxid de fórmula química Fe$^{2+}$Al₂O₄. Forma sèries de solució sòlida amb la cromita, la gahnita i l'espinel·la. Cristal·litza en el sistema isomètric. La seva duresa a l'escala de Mohs és 7,5.
Segons la classificació de Nickel-Strunz, l'hercynita pertany a «04.BB: Òxids amb proporció Metall:Oxigen = 3:4 i similars, amb només cations de mida mitja» juntament amb els següents minerals: cromita, cocromita, coulsonita, cuprospinel·la, filipstadita, franklinita, gahnita, galaxita, jacobsita, manganocromita, magnesiocoulsonita, magnesiocromita, magnesioferrita, magnetita, nicromita, qandilita, espinel·la, trevorita, ulvöspinel·la, vuorelainenita, zincocromita, hausmannita, hetaerolita, hidrohetaerolita, iwakiïta, maghemita, titanomaghemita, tegengrenita i xieïta.

## Formació i jaciments

Va ser descoberta l'any 1847 a Poběžovice, a la regió de Plzeň (Bohèmia, República Txeca). Als territoris de parla catalana se n'ha trobat únicament a la mina Nuestra Señora del Carmen, a Jumella (El Carxe, Múrcia).

## Referències

* ↑ «Hercynite» (en anglès). Mindat. [Consulta: 27 abril 2016].
* ↑ «Chromite-Hercynite Series» (en anglès). Mindat. [Consulta: 27 abril 2016].
* ↑ «Gahnite-Hercynite Series» (en anglès). Mindat. [Consulta: 27 abril 2016].
* ↑ «Hercynite-Spinel Series» (en anglès). Mindat. [Consulta: 27 abril 2016].
* ↑ «Nuestra Señora del Carmen Mines, La Celia, Jumilla, Murcia, Spain» (en anglès). Mindat. [Consulta: 27 abril 2016].
# Pedriclua

Pedriclua, o Pedrícula: hi ha discrepàncies entre els mapes de l'Institut de Cartografia de Catalunya i el Nomenclàtor oficial de toponímia major de Catalunya sobre la forma d'aquest topònim, és una muntanya de 1.185,4 situada a l'antic terme ribagorçà de Sapeira, de l'Alta Ribagorça, pertanyent a l'actual terme municipal de Tremp, del Pallars Jussà.
Està situada a la part occidental de l'antic terme de Sapeira, en el contrafort nord-occidental dels serrats de Ranes i de Puig Forniga. És al nord de Tercui, en el serrat que separa les valls del barranc d'Espills i del barranc Fondo.

## Enllaços externs

* Institut Cartogràfic de Catalunya; cal fer dos passos d'aproximació